‘मंत्र’ फिल्म आस्तिक और नास्तिक के बीच का मार्ग है. धर्म के नाम पर चल रही किसी भी गलत बात का समर्थन नहीं करती है. इसके अलावा फिल्म के जरिये धर्म को दर्शकों पर थोपा नहीं गया है. ऐसे में आस्तिक बने या नास्तिक, यह निर्णय दर्शकों पर ही छोड़ दिया गया है. लेकिन धर्म के नाम पर व्याप्त अंध श्रद्धा पर जीत कैसे हासिल करें, इस पर भी कुछ टिप्पणी की गई होती तो फिल्म का प्रभाव अधिक गहराई तक जाता. अभिनय की बात करें तो सभी कलाकारों ने बहुत अच्छा अभिनय किया है. मनोज जोशी की भूमिका उनकी “दशक्रिया” फिल्म से बिलकुल विपरीत है. इस फिल्म में पंत की भूमिका बहुत शांत, संयमी, ज्ञानी और प्रामाणिक है. आस्तिक और नास्तिक को मनुष्य की दो प्राकृतिक प्रवृत्ति मानकर दोनों में समानता और संतुलन बनाये रखने में यह फिल्म काफी हद तक सफल साबित हुई है.